Misr hukumati 7 yanvarni dam olish kuni deb e'lon qildi

Misr hukumati Rojdestvo bayrami munosabati bilan 7 yanvarni umummilliy dam olish kuni deb e'lon qildi. Bu haqida TASS agentligi xabar berdi. 
Hukumatning mazkur masalaga doir qarorini mamlakat bosh vaziri Sharif Ismoil imzoladi. 
"Rojdestvo bayrami munosabati bilan 7 yanvar, shanba kuni dam olish kuni, deb e'lon qilinsin", - deyiladi hujjatda. 
Bu kun "barcha vazirliklar, boshqa davlat idoralari, ijtimoiy tashkilotlar, mintaqaviy va mahalliy ma'muriyatlar, shuningdek xususiy sektor kompaniyalari va korxonalarida band bo‘lgan xodimlar uchun" dam olish kuni hisoblanadi.